Jaroslav Narkevič

Jaroslav Narkevič (g. 1962 m. sausio 1 d. Trakuose) – pedagogas, Lietuvos ir Trakų rajono savivaldybės politinis bei visuomenės veikėjas. 

Lietuvos lenkų rinkimų akcijos Trakų rajono skyriaus narys, Lietuvos lenkų sąjungos Trakų rajono skyriaus pirmininkas, tarybos ir valdybos narys.

 Biografija 

1983 m. baigė Vilniaus pedagoginį institutą, matematikos mokytojas, 2009–2011 m. studijavo MRU savivaldos institucijų administravimo magistrantūroje.NARKEVIČ JAROSLAV. Kas yra kas Lietuvoje 20/21. Nuoroda tikrinta 2022-06-17.

1983–1984 m. Salkininkų mokyklos mokytojas, 1984–2001 m. Šklėrių pagrindinės mokyklos mokytojas, 1987–2001 m. mokyklos direktorius. 

 Savivaldybėje 
2001–2008 m. Vilniaus rajono savivaldybės administracijos švietimo skyriaus vedėjas. 2007–2008 m. Vilniaus miesto savivaldybės administracijos direktoriaus pavaduotojas.Vadovauti VRM siūlomas J.Narkevičius kuklinasi nesąs vienintelis kandidatas. 15min.lt. Nuoroda tikrinta 2022-05-07.

2000–2008 m. ir 2011 m. Trakų rajono savivaldybės tarybos narys.2011 m. Lietuvos savivaldybių tarybų rinkimai  2021 m. pralaimėjo Trakų rajono mero rinkimus Lietuvos Respublikos liberalų sąjūdžio atstovui 30-ečiui Andriui Šatevičiui.https://www.vrk.lt/rezultatai/traku-kelmes-2021-mero?srcUrl=/rinkimai/1184/2/1828/rezultatai/lt/rezultataiSavTarNariaiMeraiSavivaldybeje_rpgId-21434.html

 Seime ir Vyriausybėje 
2008–2020 m. Seimo narys. 2012–2016 m. Seimo pirmininko pavaduotojas. 2019–2020 m. susisiekimo ministras.

 Korupcijos skandalai 
2019 m. Baltarusijoje ir Jungtiniuose Arabų Emyratuose viešėjęs tuometis susisiekimo ministras J. Narkevičius vakarieniavo valstybės įstaigų sąskaita. Vyriausioji tarnybinės etikos komisija tai pripažino kaip pažeidimą.https://www.tv3.lt/naujiena/lietuva/narkeviciaus-komandiruociu-pietu-kainos-moketa-ne-uz-kotletus-o-uz-alu-ir-kalmarus-n1028118

2019 m. rudenį portalui „15min“ išsiaiškinus, kad J. Narkevičius jam priskirtą butą Seimo viešbutyje yra užleidęs dukrai Karolinai Narkevič, be to, šį butą gavęs neteisėtai, nes turi butą Vilniaus senamiestyje, J. Narkevičius buto Seimo viešbutyje atsisakė.

2020 m. pavasarį verslininkas Aleksandras Ribnikovas teigė, kad 2008 m. su J. Narkevičiumi vykdė korupcinę schemą, skirtą J. Narkevičiaus namui pastatyti. Tuo metu Vilniaus m. savivaldybėje dirbęs J. Narkevičius ir Trakų r. savivaldybėje dirbusi jo žmona, pasak verslininko, padėjo jam laimėti viešuosius pirkimus. 2021 m. prokuratūra tyrimą dėl korupcijos nutraukė nenustačiusi įrodymų, tuo tarpu J. Narkevičiaus prašymą pradėti tyrimą dėl šmeižto atmetė.

2020 m. birželį J. Narkevičius skyrė 366,3 tūkst. eurų kilometro ilgio keliui Šklėriai-Aluona. Tačiau vėliau į viešąją erdvę pateko informacija, kad šis kelias yra akligatvis, neintensyvus, dėl jo nebuvo sulaukta remonto paraiškų, neparengtas ir nepatvirtintas techninis projektas, neatlikta ekspertizė. Tuometis Automobilių kelių direkcijos direktorius Vitalijus Andrejevas tvirtino, kad „neteisėtų sprendimų nevykdys“ ir netrukus J. Narkevičiaus buvo atleistas.https://www.lrt.lt/mediateka/irasas/2000152299/susisiekimo-ministerija-kreipesi-i-stt-ir-generaline-prokuratura-siekia-ivertinti-buvusio-ministro-veiksmus Minėtame kelio ruože – Smiglių kaimo Upės gatvėje – yra tuomečio premjero Sauliaus Skvernelio namas.https://www.lrt.lt/naujienos/lietuvoje/2/1808246/galutinis-sprendimas-uzrasus-ant-kelio-salia-skvernelio-namu-padares-vyras-lieka-isteisintas 2021 m. vasarą tyrimą atlikusi prokuratūra nustatė, kad finansavimas skirtas neteisėtai ir įpareigojo J. Narkevičių jį atšaukti.https://kauno.diena.lt/naujienos/verslas/ekonomika/prokurorai-ragina-j-narkeviciu-atsaukti-finansavima-kelio-i-aluona-remontui-981107

2022 m. J. Narkevičiui surašytas savavališkos statybos aktas.https://www.lrt.lt/naujienos/lietuvoje/2/1695354/narkevicius-ikliuvo-su-savavaliska-statyba-savo-kieme-statini-gali-tekti-nugriauti

Prezidentas G. Nausėda ministrą J. Narkevičių ne kartą yra raginęs trauktis.https://www.lrt.lt/naujienos/lietuvoje/2/1182932/nauseda-apie-narkeviciu-jis-nebegali-uzsiimti-tiesiogine-veikla-nes-visa-laika-turi-kalbeti-apie-savo-problemas

 Šeima 
Sutuoktinė Irena, vaikai Karolina, Katažyna.2008 m. Lietuvos Respublikos Seimo rinkimai – Lietuvos lenkų rinkimų akcija – Iškelti kandidatai 

 Šaltiniai 

|-

Kategorija:Trakų politikai
Kategorija:Lietuvos mokyklų direktoriai
Kategorija:Lietuvos lenkų politinių organizacijų veikėjai
Kategorija:Lietuvos susisiekimo ministrai
Kategorija:LR Seimo pirmininko pavaduotojai